Rikunarita-ORG/Wikinium huggingface dataset:
# Centar za strateške i međunarodne studije

| Centar za strateške i međunarodne studije Center for Strategic and International Studies (CSIS) |
| --- |
| Logo organizacije |
|  Zgrada glavnog ureda CSIS-a |
| Osnivanje | 1962. |
| Tip | trust mozgova |
| Svrha | "Pružanje strateških uvida i političkih rješenja za donositelje odluka" |
| Sjedište | Rhode Island Avenue  Washington, SAD |
| Koordinate | 38°54′07″N, 77°02′31″W |
| Predsjednik | John Hamre |
| Website | www.csis.org |

**Centar za strateške i međunarodne studije** (engleski: *Center for Strategic and International Studies*, akr. **CSIS**) je američka organizacija odnosno trust mozgova koji provodi studije i strateške analize političkih, ekonomskih i sigurnosnih pitanja u cijelom svijetu, s posebnim naglaskom na pitanja koja se tiču međunarodnih odnosa, trgovine, tehnologija, financija, energetike i geopolitike. Osnovana je 1962. godine i glavni ured joj se nalazi u Washingtonu. Organizacija je 2014. bila rangirana kao četvrti najutjecajniji trust mozgova svijeta, iza Brookingsa, britanskog Chatham Housea i Carnegie Endowmenta. CSIS je opisan kao politički centristička organizacija, a njegovi članovi uključuju i brojne demokrate i republikance. Dužnost predsjednika CSIS-a od aprila 2000. godine obnaša John Hamre.

## Financiranje

U fiskalnoj godini 2013. CSIS je ostvario 32,300.000 USD prihoda, od čega 32% od korporacija, 29% od fondacija, 19% od vlada, 9% od pojedinaca, 5% od zadužbina, te 6% od ostalog. Najveći korporacijski donatori, s udjelom od 200.000 USD ili više, su Saudi Aramco, Bank of America, Bank of Sharjah, Chevron Corporation, ExxonMobil, Finmeccanica, Northrop Grumman, PhRMA, Rilin Enterprise i Statoil. Preko 500.000 USD dobio je od četiri glavne fondacije – Arsari Djojohadikusumo, Bill & Melinda Gates, Smith Richardson i The Sasakawa Peace, dok je isto toliko ostvario od vlada Japana, Tajvana, Saudijske Arabije, Ujedinjenih Arapskih Emirata i Sjedinjenih Država. Među najvećim individualnim donatorima izlistani su Richard L. Armitage, Othman Benjelloun, Zbigniew Brzezinski i više desetaka drugih imena.

## Izvori

## Vanjske veze

* (`en`) Službene stranice CSIS-a
# Nenasilje

**Nenasilje** je moralna filozofija koja propovijeda odbacivanje nasilja kao sredstva za postizanje društvenih i političkih ciljeva. Iako se često koristi kao sinonim za pacifizam, od sredine 20. vijeka izraz se počeo koristiti za opis cijelog niza tehnika u borbi za društvene promjene koje ne uključuju nasilje, isto kao i za političke i filozofske argumente za korištenje tih tehnika.

Kao sredstvo društvenih promjena, nenasilje se najčešće povezuje uz borbu za nezavisnost Indije koju je vodio Mohandas Gandhi, kao i borbu za građanska prava američkih crnaca koju je vodio Martin Luther King. Gandhijevo nenasilje je bilo nadahnuto kršćanskim anarhizmom Lava Tolstoja, odnosno idejama o nepružanju fizičkog otpora temeljenog na Propovijedi na Gori.

10.11. 1988. Opća skupština UN je proglasila prvo desetljeće 21. vijeka i trećeg milenijuma (2001-2010) kao Međunarodno Desetljeće za promociju kulture mira i nenasilja za djecu svijeta.

## Izbor nenasilja

Većina ljudi najčešće uviđa samo dva izbora: pasivno prihvatanje nepravdi ili pripremanje za nasilnu odbranu prava. Nenasilje je alternativa potčinjavanju nepravdama ili nasilnom odgovoru na njih. Nenasilje predstavlja odbranu svojih prava, moralnom snagom i dostojanstvom, a ne fizičkom snagom.

Nasuprot uvreženom mišljenju da nenasilje podrazumeva slabost i pasivnost, Gandi je neprestano naglašavao da nenasilje nije za kukavice. Učestvovanje u nenasilnim akcijama zahteva hrabrost kojoj nije potrebno oružje ili štit – to je hrabrost da se dostojanstveno i bez straha prkosi nepravdi i uporno bori za istinu. Nenasilje podrazumeva rešenost da se suoči sa bolom i neprijatnim situacijama, a da ne nanese štetu drugima.

## Povezano

* Ahimsa
* Pacifizam

## Vanjske veze

* Centar za nenasilnu akciju
# Bojkot

**Bojkot** (engleski: *Boycott*) predstavlja svaki čin dobrovoljnog i namjernog uzdržavanja od interakcije sa nekom ličnošću, organizacijom ili državom u svrhu protesta, odnosno postizanja nekog političkog, ekonomskog ili sličnog cilja. Bojkot deluje tako što izaziva ekonomske štete njegovoj meti, na nju privlači antipatije šire javnosti te je tera da menja svoje ponašanje.

## Etimologija

Ovaj termin je dobio naziv po Čarlsu Kaningemu Bojkotu koji je bio engleski oficir i nadzornik imanja. Rodio se u Berg Sent Pitersu 1832. okruga Norfok, a umro u Flekstonu 1897. godine.

Seljaci u Grofoviji Ern, u Irskoj, koji su trpeli od samovolje nadzornika Bojkota, poslužili su se novom taktikom borbe. Umesto da ga otvoreno napadaju, nastojali su da spreče izvršenje njegovih odluka i onemoguće sve mere koje je on preduzimao prostim neizvršavanjem i oglušavanjem o zapovesti. Bojkotovali su njegove odluke i tako ga pobedili.

## Povezano

* Lok aut
* Piketing
* Štrajk
* Pasivni otpor
* BDS pokret
* Ostrakizam

## Vanjske veze
# Marš na Washington za poslove i slobodu

Demonstratori okupljeni oko Washingtonskog spomenika
**Marš na Washington za posao i slobodu** ime je velikog političkog skupa koji se 28. kolovoza 1963. dogodio u Washingtonu D.C. Organizaciju su prije svih vodili A. Philip Randolph, James Bevel, Bayard Rustin i Martin Luther King mlađi. Tijekom marša, King je izrekao svoj poznati govor "I Have a Dream" pred Lincolnovim memorijalom, gdje je bilo prisutno oko 250 tisuća ljudi.

Marš je izazvao veliku zabrinutost kod administracije predsjednika Kennedyja. Vjerovalo se da će marš preći u nasilje koje bi potkopalo očekivano zakonodavstvo o građanskim pravima i nanijelo štetu međunarodnom imidžu Sjedinjenih Država. Bio je važan čimbenik u donošenju paragrafa Zakona o građanskim pravima iz 1964. i Zakona o glasačkim pravima iz 1965. Marš su osudili Malcolm X i Nacija islama koji su ga prozvali "farsom na Washington".

Četvero od osam sudionika marša bili su crnci. Među govornicima našli su se i vođa SNCC-a (Studentski nenasilni odbor za koordinaciju) John Lewis, osobe istaknute u borbi za građanska prava kao što su Gordon Parks i Roy Wilkins, vođa sindikata Walter Reuther, svećenici Patrick O'Boyle, washingtonski nadbiskup koji je obavio invokaciju, rabin Uri Miller, predsjednik Američkog židovskog kongresa, episkop Iakovos, primat Grčkog pravoslavnog episkopata Sjeverne i Južne Amerike, pisac James Baldwin, filmske zvijezde Charlton Heston, Sidney Poitier, Harry Belafonte i Marlon Brando, zvijezde noćnih klubova Josephine Baker i Eartha Kitt, te glazbenici Mahalia Jackson, Marian Anderson, Joan Baez, Peter, Paul i Mary i Bob Dylan koji je pjevao nakon Kingovog slavnog govora..

## Izvori

## Vanjske veze

* Slavni govor "I have a dream" (engleski) Arhivirano 2007-06-13 na Wayback Machine-u
* **Službeni dokument programa za Marš na Washington (engleski)Arhivirano 2011-08-15 na Wayback Machine-u**
# Wallaceova linija

Wallaceova linija
**Wallaceova linija** je biogeografska razdjelnica između azijske i austalske flore i faune. Ime je dobila po znanstveniku Wallaceu koji je otoke između kojih se razdjelnica proteže istraživao između 1854. i 1862. godine. Prvi znanstvenik koji je 1857. ukazao na postojanje ove razdjelnice bio je ornitolog Philip Lutley Sclater

Ova linija - zapravo prije jedna pruga koja obuhvaća biogeografsko prijelazno područje između azijske i australske flore i faune - prolazi između Balija i Lomboka, i sjevernije prolazi između Bornea i Sulawesija. Područje koje se nalazi istočno od te linije naziva se **Wallacea**, i vrlo je zanimljivo. U tom području, kako na kopnu tako i u moru, živi čitav niz endemskih vrsta. Wallacea obuhvaća oko 346.000 km2 i spada u tako zvane hotspotove, ključna područja bioraznovrsnosti, gdje su životinje i biljke dijelom snažno ugrožene.

Tako na Sulawesiju od poznate faune 62% vrsta sisavaca, 27% ptica, 62% gmazova i 76% vodozemaca akutno prijeti izumiranje. Na Sulawesiju i istočno od njega žive tobolčari srodni s klokanima i oposumima u Australiji, dok ih zapadno od njega, već na Borneu, nema.

## Wallaceovo otkriće

> Iz knjige "Malajski arhipelag": (dolazeći sa Balija na Lombok)....vidio sam prvi put mnoge australske oblike, kojih na otocima zapadno od Balija uopće nema. Puno malih bijelih kakadua s njihovim glasnim kriještanjem, upadljivom bijelom bojom i lijepim žutim kukmicama bili su obilježje krajolika koje upada u oči. To je najzapadnije mjesto na zemlji gdje se mogu naći članovi ove porodice. Znanstvenik koji putuje prema istoku ovdje će prvi put sresti i neobične Megapodius Gouldii... Na Lomboku, odvojenom od Balija morskim prolazom užim od 20 milja očekivao sam, naravno, ponovo vidjeti neke ptice koje sam viđao na Baliju. No, za vrijeme mog tromjesečnog boravka nisam nijednom vidio te, nego čitav niz nekih drugih vrsta od kojih je većina potpuno nepoznata ne samo na Javi, nego i na Borneu, Sumatri i Malajskom poluotoku....
>
>

## Literatura

* Gustaf de Lattin: *Grundriss der Zoogeographie* (Osnove zoogeografije). G. Fischer, Stuttgart, 1967.
* Alfred Russel Wallace: *Der Malayische Archipel* (Malajski arhipelag). Braunschweig, 1869.
* Alfred Russel Wallace: *Die geographische Verbreitung der Thiere* (Geografska rasprostranjenost životinja). Dresden, 1876.

## Vanjske veze

* Pleistocene Sea Level Maps Arhivirano 2009-03-17 na Wayback Machine-u
* Wallacea - a transition zone from Asia to Australia, specially rich in marine life and on land.
# Sulavesi

| Sulavesi  |
| --- |
| Sulavesi
 |
| Podaci
 |
| Lokacija
 | Indonesia
 |
| **Koordinate** | -2°′″, 121°′″ |
| Površina
 | 174600 km²
 |

**Sulavesi** (indon. *Sulawesi*, bivši **Celebes**) je indonežansko ostrvo. Ima površinu od 174.600 km² što ga čini jedanaestim ostrvom po veličini na svetu. Površina od 2.290 km² je pretvorena u nacionalni park Lore Lindu.

Sulavesi je okružen na zapadu Borneom, na severu Filipinima, na istoku molučkim ostrvima i na jugu malo sundskim ostrvima. Ostrvo ima jedinstven oblik, kojim dominiraju četiri velika poluostrva. Centralnim delom ostrva dominiraju planine, tako da su poluostrva između sebe bolje povezana morem nego kopnom.

Ostrvo je podeljeno u šest provincija: Gorontalo, Zapadni Sulavesi, Južni Sulavesi, Centralni Sulavesi, Jugoistočni Sulavesi i Severni Sulavesi. Najveći gradovi na ostrvu su Makasar (bivši Ujung Padan) na jugozapadnoj obali i Manado na severozapadu.

Ostrvo ima oko 15.5 miliona stanovnika i gustinu naseljenosti od 83 stanovnika po km². Većina pripadaju dvema etničkim i jezičkim grupama, Toradža i Bugis. Jezik bugis se govori na jugozapadu ostrva, a toradža u centru. Pored njih postoje još dve etčke zajednice i jezika, makasar na jugu i mandar na severu.

### Provincije

Otok je podijeljen na šest upravnih područja:

* Sulawesi Barat (zapadni dio, na karti oker)
* Sulawesi Selatan (južni dio, na karti ružičasto)
* Sulawesi Tenggara (jugoistočni dio, na karti smeđe)
* Sulawesi Tengah (srednji dio, na karti žuto)
* Sulawesi Utara (sjeverni dio, na karti zeleno)
* Gorontalo (sjeverni dio, na karti plavo)

## Literatura

* Nigel Barley: *Hello Mister Puttymann*. ISBN 3-423-12580-2. (Der Autor, Mitarbeiter des British Museum in London, zeichnet ein authentisches Bild der einheimischen Toraja-Bevölkerung in Romanform.)
* Maria Blechmann-Antweiler: *Ohne uns geht es nicht – Ein Jahr bei Frauen in Indonesien*. LIT-Verlag. ISBN 3-8258-5645-3. (Der einjährige Aufenthalt in einer indonesischen Familie am Stadtrand von Makassar/Ujung Pandang auf Sulawesi wird lebhaft beschrieben.)
* Christian H. Freitag: *„Einmal Pisang Epe bitte!“*. In: *Bürgerbuch Gronau und Epe*. 2001/02, S. 212–213 (über den Ort Epe auf Sulawesi, namensgleich mit dem Ort Epe, Ortsteil von Gronau/Westf.)
* Sydney J. Hickson: *A Naturalist in North Celebes. A narrative of travels in Minahassa, the Sangir and Talaud Islands, with notices of the fauna, flora and ethnology of the districts visited*. Murray, London 1889. (Berichte von naturwissenschaftlichen Forschungsreisen)
* Kornrumpf, Martin: *Mensch und Landschaft auf Celebes*. Beiheft 8 zur „Geographischen Wochenschrift“ hrsg. von Privatdozent Dr. Irmfried Siedentop, Halle (Saale). Breslau, 1935.
* Markus Strauß: *Erfassung und Analyse ökologischer Raumeinheiten und Landnutzungssysteme in Nord-Sulawesi/Indonesien.* In: Klein/Krause (Hrsg.): *Umbruch in Südostasien*. Hamburg 2006. ISBN 978-3-934376-03-8.

## Vanjske veze

* Tauchen in Nord-Sulawesi
* Vegetation Arhivirano 2007-12-22 na Wayback Machine-u
# Lombok

| Lombok  |
| --- |
| Podaci
 |
| Arhipelag
 | Mala Sundska ostrva
 |
| Glavno naselje
 | Mataram
 |
| Površina
 | 4514.11 km²
 |
|  |
| Mapa ostrva Lombok
 |

**Lombok** (indonezijski: *Lombok*) ostrvo je u Indoneziji iz grupe Malih Sundskih ostrva, istočno od Jave. Površina Lomboka je 4.514,11 km². Na njemu živi 3,35 miliona ljudi, po popisu iz 2014. godine. Glavni i najveći grad je Mataram sa populacijom od 420.941 stanovnika, prema podacima iz 2008. godine.

## Geografija

### Položaj

Istočno od Lomboka je ostrvo Sumbava, a zapadno je Bali. Takozvana Volisova linija, koja označava biogeografsku granicu Azije i Australije, prolazi moreuzom između Balija i Lomboka.

### Reljef

Pogled na vulkan Rindžani
Reljef ostrva čini planinski vulkan Rindžani visok 3726 metara, treća po veličini planina u Indoneziji. Ovaj vulkan je poslednju veliku erupciju imao 1901. godine, a danas se u njegovom krateru nalaze jezero, topli izvori i bezbroj malih vulkanskih kupa.

### Klima

Klima je monsunska, a u vegetaciji dominiraju tropske šume.

## Privreda

Glavna privredna aktivnost je zemljoradnja (pirinač, kukuruz, pamuk, duvan).

## Turizam

Panorama južnog Lomboka
Od osamdesetih godina 20. veka, Lombok je počeo da se nameće kao konkurentska turistička destinacija Baliju. Za one koji žele mir, a ne smeta im jednostavan smeštaj, ostrvo Lombok je pravo rešenje. Na njemu se nalazi bezbroj ribarskih naselja u kojima se može iznajmiti kućica na plaži, hraniti se tek ulovljenom ribom i uživati u ronjenju, plivanju, sunčanju i spektakularnim zalascima sunca.

## Reference
# Bali

*Za ostale upotrebe, pogledajte Bali (razvrstavanje).*

**Bali**
|  |
| *Geslo: Bali Dwipa Jaya ("Uspješan Otok Bali")* |
|  |
| **Glavni grad** | Denpasar
 |
| **Government**  - Guverner  - Vice guvernor
 |  Dewa Made Beratha Kesuma Kelakan
 |
| **Površina**   - Ukupno
 |  5.632,86 km²
 |
| **Stanovništvo**   - Ukupno (2000)   - Gustoća
 |  3,150.000 559/km²
 |
| **Etničke grupe** | Balijci (89%), javanska manjina
 |
| **Jezik** | balinežanski, indonežanski
 |
| **Vjera** | hinduizam (93,18%) muslimani (4.79%) kršćani (0,72%) protestanti (0,66%) budisti (0,64%)
 |
| **Vremenska zona** | WITA (UTC+8)
 |
| **Koordinate**  - Širina  - Dužina
 |  8°03'40"S to 8°50'48"S 114°25'53"E to 115°42'40"E
 |
| **Nadmorska visina**  - Najviša  - Najniža
 |  3.142 m (Mount Agung) 0 m
 |
| **Web stranica** | www.bali.go.id Arhivirano 2006-08-27 na Wayback Machine-u
 |

|  |
| --- |
| Topografija oztoka |
| Rižina polja (*sawah*) na ulazu u hram Gunung Kawi  |
| Statua božoce riže Dewi Sri — Ubud, Bali |
| The Balijski čvorak živi na Baliju. Procjenjuje se da u divljini postoji samo šest primjeraka |

**Bali** je indonežanski otok smješten na najzapadnijem od Malih Sudnskih Otoka, koji se nalazi između Jave na zapadu i Lomboka na istoku. Predstavlja jednu od 33 državne provincija s pokrajinskim središtem u Denpasaru na jugu otoka. Na otoku većinu imaju indonežanski hinduisti koji inače predstavljaju manjunu u državi. Također predstavlja popularno turističko odredište te je poznat po razvijenoj umjetnosti, uključujući ples, kiparstvo, slikarstvo, predmete od kože i metala, kao i muziku.

## Vanjske veze

* Official website Arhivirano 2006-08-27 na Wayback Machine-u
* Culture, Religion & History of Bali
# Davis Cup

**Davis Cup** je glavno i najprestižnije natjecanje u muškom tenisu. U njemu se umjesto pojedinačnih igrača natječu nacionalni timovi.

Nacionalni timovi nastoje ući u elitnu Svjetsku grupu 16 država čiji se predstavnici natječu u kup-sistemu igrajući tokom četiri vikenda svake godine. Natjecanje između timova se sastoji od 3-5 mečeva, s time da se prvi dan (petak) igraju dva singl, a drugi dan meč parova, da bi treći dan ponovno bila (po potrebi) dva singl meča. Tim koji osvoji tri meča se smatra pobjednikom.

Mečevi se igraju na pet setova.

Natjecanje je ime dobilo po Dwightu F. Davisu, studentu s Harvarda koji je 1899. organizirao međunarodni susret između harvardskih i britanskih igrača. To je poslužilo kao model za prvi susret između SAD i Britanije godine 1900. Kasnije su u natjecanje ušle druge zemlje.

Danas se u Davis Cupu natječe 133 nacionalnih timova. Natjecanje organizira i nadzire IFF.

Ženski ekvivalent Davis Cupa je Fed Cup.

## Vanjske veze

* Official Davis Cup website Arhivirano 2010-10-18 na Wayback Machine-u
# Ljetne olimpijske igre

Lokacije letnjih olimpijskih igara
**Letnje olimpijske igre** (francuski: *Jeux olympiques d'été*), prvi put održane 1896, su međunarodni multisportski događaj, koji se održava svake četiri godine, u organizaciji Međunarodnog olimpijskog komiteta. Medalje se nagrađuju za svaki događaj, sa zlatnim medaljama za prvo mesto, srebrnim za drugo i bronzanim za treće. Ova tradicija je započeta 1904. godine. Zimske olimpijske igre su kreirane na bazi uspeha Letnjih olimpijskih igara.

**Letnje olimpijske igre I olimpijske igre - Atina 1896.
* II olimpijske igre - Pariz 1900.
* III olimpijske igre - St. Louis 1904.
* IV olimpijske igre - London 1908.
* V olimpijske igre - Stockholm 1912.
* VI olimpijske igre - Berlin 1916. - nisu održane
* VII olimpijske igre - Antwerpen 1920.
* VIII olimpijske igre - Pariz 1924.
* IX olimpijske igre - Amsterdam 1928.
* X olimpijske igre - Los Angeles 1932.
* XI olimpijske igre - Berlin 1936.
* XII olimpijske igre - Tokio 1940. - nisu održane
* XIII olimpijske igre - London 1944. - nisu održane
* XIV olimpijske igre - London 1948.
* XV olimpijske igre - Helsinki 1952.
* XVI olimpijske igre - Melbourne 1956.
* XVII olimpijske igre - Rim 1960.
* XVIII olimpijske igre - Tokio 1964.
* XIX olimpijske igre - Ciudad Mexico 1968.
* XX olimpijske igre - München 1972.
* XXI olimpijske igre - Montreal 1976.
* XXII olimpijske igre - Moskva 1980.
* XXIII olimpijske igre - Los Angeles 1984.
* XXIV olimpijske igre - Seoul 1988.
* XXV olimpijske igre - Barcelona 1992.
* XXVI olimpijske igre - Atlanta 1996.
* XXVII olimpijske igre - Sydney 2000.
* XXVIII olimpijske igre - Atina 2004.
* XXIX olimpijske igre - Peking 2008.
* XXX olimpijske igre - London 2012.
* XXXI olimpijske igre - Rio de Janeiro 2016.
* XXXII olimpijske igre - Tokyo 2020.
* XXXIII olimpijske igre - Pariz 2024.

## Povezano

* Olimpijske igre

## Reference

## Vanjske veze

* Official Site of the Olympic Movement
* Summer Olympic Games medalists and records Arhivirano 2011-04-30 na Wayback Machine-u (German)
* Candidate Cities for future Olympic Games
* Olympic Stadiums (Stadia) 1896 - (2020) on Google Maps (select "Sat View")
# Maorski jezik

| maorski jezik |
| --- |
| Māori |
| Države | Novi Zeland |
| Broj govornika | 157.000 |
| Jezična porodica | Malajsko-polinezijski
* Okeanijski
	+ Polinezijski
		- Istočni polinezijski
			* Tahitski
				+ **maorski jezik**
 |
| Pismo | latinica |
| Službeni status |
| Službeni | Novi Zeland |
| Regulator | Komisija za maorski jezik |
| Jezični kodovi |
| ISO 639-1 | `mi` |
| ISO 639-2 | `mao` |
| ISO 639-3 | `mri` |

**Maorski jezik** (maorski: *Māori*) je jezik Maora, naroda sa Novog Zelanda. Zajedno sa engleskim i novozelandskim znakovnim jezikom je zvanični jezik. U pisanom obliku koristi latinično pismo. Maorski jezik pripada grupi polinezijskih jezika i blisko je povezan sa jezicima koji se govore na ostrvima Tahiti i Havaji.

Od ukupno 4 miliona žitelja na Novom Zelandu, oko četvrtine je polinezijskog porekla. Njih oko 15% govori maorski. Prema podacima s početka 21. stoljeća maorskim u svakodnevnom životu kao materinskim jezikom govori oko 30 000 ljudi (4.2% od ukupnoga novozelandskog stanovništva), a 150 000 njime povremeno govori te ga razumije.

## Izvori

## Vanjske veze

* Komisija za maorski jezik
* Vikipedija na maorskom jeziku
# Instrumental (razvrstavanje)

**Instrumental** može značiti:

* instrumental, jedan od gramatičkih padeža;
* instrumental (muzika), kolokvijalni naziv za dionice nekog vokalno-instrumentalnog muzičkog djela ili muzičkog djela koja pripadaju nekoj široj cjelini, a koje sadrže isključivo instrumentalnu muziku.
# Caged Heat

*Za ostale upotrebe, pogledajte Caged Heat (razvrstavanje).*

| Caged Heat |
| --- |
|  |
| Režija | Jonathan Demme |
| Producent | Roger Corman (nenaveden na špici) Sam W. Gelfman Evelyn Purcell |
| Scenario | Jonathan Demme |
| Uloge | Juanita Brown Roberta Collins Erica Gavin Ella Reid Rainbeaux Smith Barbara Steele |
| Muzika | John Cale |
| Fotografija | Tak Fujimoto |
| Montaža | Johanna Demetrakas Michal Goldman Carolyn Hicks |
| Distribucija | New World Pictures |
| Premijera | 1974 (1974) |
| Trajanje | 83 min. |
| Zemlja |  Sjedinjene Države |
| Jezik | engleski |
| Budžet | 180.000 $ |

Caged Heat (srpskohrvatski: *Utamničena vrućina*) je američki igrani film snimljen 1974. godine u režiji Jonathana Demmea, poznat kao njegov cjelovečernji režijski debi, ali i kao jedno od najpoznatijih ostvarenja eksploatacijskog žanra *žena u zatvoru*. Protagonistica, čiji lik tumači Erica Gavin, je djevojka koja zbog posjedovanja droge završi u zatvoru koji vodi sadistička upravnica (čiji lik tumači Barbara Steele). Radnja prikazuje nakon što bude izložena zlostavljanju od strane čuvara i zatvorskih bandi izvede uspješni bijeg, ali se na kraju odlučiti vratiti u zatvor kako bi od daljeg zlostavljanja pokušala izbaviti jednu svoju prijateljicu.

*Caged Heat* je nastao u produkciji Rogera Cormana, koji je inzistirao da Demme svoj debitatntski rad ispuni sa što više golotinje i eksplicitno seksualnih sadržaja, uključujući lezbijske scene. Demme je, pak, nastojao materijal "osvježiti" sa elementima komedije, odnosno parodije, odnosno komentara na tadašnje američko društvo sa lijevih pozicija. *Caged Heat* je postigao komercijalni uspjeh, i omogućio Demmeu da preko niskobudžetnih filmova izgradi karijeru.

## Uloge

* Erica Gavin... Jacqueline Wilson
* Juanita Brown ... Maggie
* Roberta Collins... Belle Tyson
* Ella Reid ... Pandora
* Cheryl Smith... Lavelle (kao Rainbeaux Smith)
* Warren Miller ... Dr. Randolph
* Barbara Steele... Nadzornica McQueen
* Crystin Sinclaire ... Luda Alice (kao Lynda Gold)
* Mickey Fox ... Bernice
* Toby Carr Rafelson ... Pinter (kao Tobi Carr Refelson)
* Ann Stockdale ... Bonnie
* Irene Stokes ... Hazel

## Izvori

## Vanjske veze

* *Caged Heat* na sajtu IMDb
* *Caged Heat* na Rotten Tomatoes-u (`en`)